Public procurement notice: Contract Award Notice
Published: 2024-09-05
Buyer: Metsähallitus Metsätalous Oy
Country: FI
Region: FI1B1
Contract type: Services
Procedure: Open procedure
CPV classification: 72268000: Software supply services
Award criteria: price, quality

Technical requirements: Hankintaan sovelletaan julkisia hankintoja koskevaa lainsäädäntöä. Hankintakilpailu toteutetaan käyttämällä julkisista hankinnoista annetun lain (1397/2016, hankintalaki) 32§:ssä tarkoitettua avointa menettelyä. Hankinnan ennakoitu arvo ylittää EU-kynnysarvon.

Tarjous ja kaikki sen liitteet on laadittava suomen kielellä. Hankintaerää/osaa ei voi jakaa. Hankintapäätös lähetetään asianosaisille sähköisesti.
Osa tarjouspyynnön liitteistä/tiedoista olivat luottamuksellisia ja siten salassa pidettäviä ja ne toimitettiin vain salassapitositoumusta vastaan. Ks. kohta Hankintaa tai osaa koskevat lisätiedot.  


Hankinnan kohteena oli Metsähallitus Metsätalous Oy:n metsätietojärjestelmän uudistamisen kokonaisuuteen liittyvä Metsähallituksen tiet -järjestelmä. 

Metsätietojärjestelmän uudistamisen kokonaisuus koostuu kolmesta eri osasta. Tämä hankinta koskee vain osaa 3:
Osa 1) Kaira metsätietojärjestelmä (metsävaratietojen hallinta ja toimenpidesuunnittelu)
- järjestelmä on toteutusvaiheessa 
Osa 2) Taktisen suunnittelun järjestelmä (taktinen suunnittelu ja tiehankkeiden kannattavuuslaskenta)
 - hankintakilpailu käynnissä
Osa 3) Metsähallituksen tiet -järjestelmä (tietiedon hallinta ja tietoimenpiteiden suunnittelu).

Metsähallituksen tiet -järjestelmä on erillinen tietojärjestelmä, jota käyttävät kaikki Metsähallituksen vastuualueet (Metsätalous Oy, Kiinteistökehitys, Luontopalvelut). Järjestelmällä hallitaan tiedot Metsähallituksen omista ja osakkuusteistä, tien toimenpiteistä, tiehankkeista, silloista ja niiden toimenpiteistä sekä maa-ainespaikoista ja jatkossa myös materiaalivarastoista. 

Metsähallituksen tiet kokonaisuus toteutetaan erillisenä sovelluksena Kaira-järjestelmän ulkopuolelle. Toteutuksessa tulee kiinnittää erityistä huomiota integraatioihin Routa- ja Taktisen suunnittelun -järjestelmiin sekä huomioida Kaira-järjestelmässä tehdyt valinnat koskien arkkitehtuuria, ei-toiminnallisia vaatimuksia ja muita teknisiä ratkaisuja, siltä osin, kun ne vaikuttavat Metsähallituksen tiet -järjestelmän toteutukseen. Lisäksi tulee ottaa huomioon Microsoft Azure-pilvipalvelussa sijaitseva Metsähallituksen Data-alusta, joka mahdollistaa eri tietolähteiden ja -järjestelmien integroinnin datan keräämiseksi, tallentamiseksi, prosessoinniksi, analysoimiseksi ja jakamiseksi.

Varsinainen toimitusprojekti sidotaan tarjouspyynnön Epiceihin ja alustaviin Featureihin (ks. liite 1 Hankinnan kohde ja vaatimusmäärittely, kuva 1). Featuret voivat muuttua toteutusvaiheessa, kunhan ne edelleen toteuttavat Epicien sisältöä. Featureja täsmennetään myöhemmin Storyjen avulla toteutusvaiheen aikana.

Tätä hankintaa ei ole jaettu osiin, koska järjestelmän toiminnallisesta ja sopimuskokonaisuuden hallinnan näkökulmasta ei ole tarkoituksenmukaista, että järjestelmällä olisi useampi toimittaja.

Hankinnan kohteeseen liittyvät vaatimukset esitetään tässä tarjouspyynnössä ja tämän tarjouspyynnön liitteissä.

Tilaaja valitsi yhden (1) toimittajan, jonka kanssa se teki pääsopimuksen sekä pääsopimukseen perustuvat toimitussopimuksen, asiantuntijapalvelusopimuksen, jatkuvan palvelun sopimuksen ja turvallisuussopimuksen. Valittu toimittaja toimittaa tilaajalle pääsopimuksen ehdot täyttävän, toimivan ja laadukkaan tietojärjestelmän toimistolle että offline-käyttöön maastoon (mobiilisovellus) metsäteiden, tienpidon toimenpiteiden sekä maa-ainespaikkojen ja materiaalivarastojen tiedonhallintaan sekä siihen liittyvät jatkuvat tuki- ja ylläpitopalvelut sekä asiantuntijapalvelut.

Pääsopimus tulee voimaan, kun molemmat osapuolet ovat sen allekirjoittaneet. Pääsopimus on voimassa niin kauan kuin jokin sen alla laadittu sopimus on voimassa, ellei pääsopimuksen irtisanomisehdoista muuta johdu. Erikseen yksilöidyt sopimusehdot pysyvät voimassa pääsopimuksen päättymisen jälkeenkin.

Toimitussopimuksen sopimuskausi alkaa sopimuksen allekirjoittamisesta ja on voimassa takuuajan loppuun saakka. Arvioitu sopimuskauden alkamispäivä on 1.8.2024. Toimituksen tulee olla kokonaisuudessaan valmis, tilaajan hyväksymällä tavalla toteutettuna, testattuna, koulutettuna ja dokumentoituna ennen siirtoa tuotantoon. Siirto tuotantoon on tehtävä viimeistään 27.2.2026.

Jatkuvan palvelun sopimus tulee voimaan molempien osapuolten allekirjoituksin, mutta sitä sovelletaan vasta toimituksen tuotantoon siirrosta lukien. Sopimus on voimassa aluksi määräaikaisena kolmen (3) vuoden ajan voimaantulopäivästä lukien, jonka jälkeen sopimus on voimassa   toistaiseksi.

Asiantuntijapalvelussopimus tulee voimaan molempien osapuolten allekirjoituksin, mutta sitä sovelletaan vasta toimituksen tuotantoon siirrosta lukien. Sopimus on voimassa aluksi määräaikaisena kolmen (3) vuoden ajan voimaantulopäivästä lukien, jonka jälkeen sopimus on voimassa toistaiseksi.

Turvallisuussopimus on voimassa niin kauan kuin tilaajan ja toimittajan välinen pääsopimus on voimassa.
LAATUKRITEERI 1 - JÄRJESTELMÄN OMINAISUUDET, painoarvo 20 %
LAATUKRITEERI 3 - TOIMITUSSUUNNITELMA, painoarvo 20 %


Winner: SITOWISE OY
Number of bids: 2